Zapisnik sjednice Vijeća roditelja Osnovne škole Donji Lapac održane dana 25.09.2017. godine u prostoriji zbornice Osnovne škole Donji Lapac s početkom u 16:00 sati.

Prijedlog dnevnoga reda:

1. Usvajanje Zapisnika sa prethodne sjednica
2. Verifikacija mandata novog člana Vijeća roditelja
3. Razmatranje Kurikuluma i Godišnjeg plana i programa rada škole za 2017./2018. godinu
4. Razmatranje izvedbenog školskog plana i programa građanskog odgoja i obrazovanja 1.-8. razreda za školsku 2017./2018. godinu
5. Možebitno

Nazočni: Sofija Divjak, Valentina Ljiljak, Slađana Dotlić, Božica Palata, Dijana Džanan, Danijela Dražić i predstavnica roditelja Slađana Vidaković – Kovačević te tajnik škole Zlatko Brnjas

Izočni: Zorica Kukić i Ljubica Borovičkić

Predjednica Vijeća roditelja otvara sjednicu, pozdravlja nazočne članove te novu članicu Danijelu Dražić. Konstatira da je na sjednici nazočan dovoljan broj članova za punovažno odlučivanje, te čita prijedlog dnevnoga reda. Pita članove ima li primjedbi i nadopuna na navedeni dnevni red. Pitanja i primjedbi nema te predsjednica daje na glasovanje navedeni dnevni red.

ODLUKA: Javnim dizanjem ruku prijedlog dnevnoga reda ove sjednice jednoglasno je usvojen sa 6 javnih glasova.

AD1.) Usvajanje Zapisnika sa prethodne sjednice

Predsjednica čita prvu točku dnevnoga reda ove sjednice, te navodi članovima kako su u materijalima za sjednicu zaprimili navedeni Zapisnik, te pita ima li primjedbi i nadopuna. Pitanja i primjedbi nema, te predsjednica daje na glasovanje navedeni zapisnik.

ODLUKA: Javnim dizanjem ruku Zapisnik sa prethodne sjednice jednoglasno je usvojen sa 6 javnih glasova.

AD2.) Verifikacija mandata novog člana Vijeća roditelja

Predsjednica čita drugu točku dnevnoga reda te navodi kako je temeljem Zakonskih odredbi izabrana nova članica Danijela Dražić kao predstavnica u Vijeću roditelja od strane prvog razreda. Riječ uzima tajnik koji navodi kako je gospođa Slađana Vidaković – Kovačević izašla iz Vijeća roditelja jer je bila članica od strane 8. razreda, te da će i dalje biti pozvana na sjednice istoga jer je zastupnica roditelja u Školskom odboru, te da joj mandat u istom traje jer ima još jedno dijete u Osnovnoj školi. Riječ uzima predsjednica, pita članove imaju li još što za dodati. Pitanja i primjedbi nema, te predsjednica daje na glasovanje.

ODLUKA: Verificira se mandat članici Danijeli Dražić, predstavnici prvog razreda u Vijeću roditelja. Ova odluka jednoglasno je usvojena sa 6 javnih glasova.

AD3.) Razmatranje Kurikuluma i Godišnjeg plana i programa rada škole za 2017./2018. godinu

Predsjednica čita treću točku dnevnoga reda, navodi članovima kako će u njoj nešto više reći tajnik škole. Riječ uzima tajnik škole koji navodi kako će krenuti od Godišnjeg plana i programa rada škole. Tajnik članovima ukratko obrazlaže navedeni godišnji plan i program od same organizacije rada, djelatnika radnih sati učitelja nastavnih i nenastavnih dana. Nakon izlaganja u vezi Godišnjeg plana i programa rada škole za školsku 2017./2018. godinu tajnik prelazi na Kurikulum o kojem navodi kako se njime uređuju razne aktivnosti izvan nastave i ostaloga. Nakon izlaganja tajnika riječ uzima predsjednica Vijeća roditelja, pita članove imaju li pitanja i primjedbi. Pitanja i primjedbi nema, te predsjednica daje na glasovanje.

ODLUKA: Javnim dizanjem ruku Godišnji plan i program rada škole za školsku 2017./2018. godinu i školski kurikulum jednoglasno su usvojeni onako kako su predočeni članovima Vijeća roditelja na usvajanje. Ova Odluka jednoglasno je usvojena sa 6 javnih glasova.

AD4.) Razmatranje izvedbenog školskog plana i programa građanskog odgoja i obrazovanja 1.-8. razreda za školsku 2017./2018. godinu

Predsjednica čita četvrtu točku dnevnoga reda, te govori roditeljima kako će u njoj govoriti tajnik. Riječ uzima tajnik koji ukratko obrazlaže plan i program građanskog odgoja i obrazovanja. Tajnik je obrazložio navedeni plan i program rada te upoznao roditelje krenuvši od prvog do osmog razreda, te objasnio im razliku između predmetnog izvođenja građanskog odgoja i međupredmetnog. Nakon izlaganja tajnika riječ uzima predsjednica koja pita članove imaju li pitanja i primjedbi. Pitanja i primjedbi nema, te predsjednica daje na glasovanje navedeni plan i program građanskog odgoja i obrazovanja 1. – 8. razreda za školsku 2017./2018. godinu.

ODLUKA: Javnim dizanjem ruku usvaja se izvedbeni školski plan i program građanskog odgoja i obrazovanja 1.-8. razreda za školsku 2017./2018. godinu onakav kakav je predočen članovima na usvajanje. Ova odluka jednoglasno je usvojena sa 6 javnih glasova.

AD5.) Možebitno

Predsjednica čita petu točku dnevnoga reda, pita članove imaju li pitanja. Članica Vijeća roditelja gospođa Slađana Dotlić postavlja pitanje u vezi prehrane učenika. Riječ uzima tajnik, koji navodi kako je prehrana u fazi realizacije te se još ne zna hoće li se dovoljno djece skupiti na županijskoj razini za prijavu projekta. Članovi Vijeća roditelja navode kako bi se u Donjem Lapcu trebalo osigurati svoj djeci prehrana jer je područje izrazite ne pristupačnosti i socijalne ugroženosti sve djece. Tajnik navodi kako će roditelji biti u skorije vrijeme upoznati hoće li se projekt realizirati ili neće. Članica školskog odbora navodi da uđe u zapisnik da treba o tome razgovarati na Školskom odboru sa predstavnicima vlasti odnosno osnivača da probaju razgovarati sa članovima koje predstavljaju da se projekat realizira, te navodi kako je stav članova Vijeća roditelja da sredstva treba potraživati od strane županije a ne da škola sama najprije treba osigurati sredstva za prehranu. Nakon kratke rasprave roditelji su se usuglasili da ako bude potrebno da će tražiti sastanak sa osnivačen o navedenom problemu. Riječ uzima gospođa Slađana Vidaković Kovačević koja postavlja pitanje u vezi kupnje materijala za ispite iz hrvatskog jezika i matematike, tajnik joj odgovara da je to sve do učitelja te da imaju autonomiju hoće li sami sastavjati ispite ili će odabrati varijantu da se izrađeni ispiti kupe. Riječ uzima tajnik koji navodi kako se škole trudi obnoviti pod dvorane koji je dotrajao no međutim probem je sa izvođačima radova koji traže avansno plaćanje no osnivač je strogo protiv istoga, te da se nada da će dogovor biti postignut uskoro. Nadalje tajnik navodi kako je škola ušla u shemu školskog voća i mlijeka te da je isporuka voća već krenula a za mlijeko se još čeka. Nakon izlaganja tajnika riječ uzima predsjednica, Vijeća roditelja, koja navodi problem sa vozačem da je jedan dan zaboravio povesti jednoga učenika, te tajnik navodi kao će slučaj biti prenesen ravnatelju, predsjednica pita članove imaju li pitanja i primjedbi. Pitanja i primjedbi nema te predsjednica zaključuje sjednicu Vijeća roditelja.

Sjednica je završila u 17:30 sati.

Klasa: 003-04/17-01/02

Ur.broj:2125/29-17-01

Zapisničar: Predsjednica Vijeća roditelja:

Zlatko Brnjas Valentina Ljiljak